Fenikel obyčajný

Fenikel obyčajný (lat. Foeniculum vulgare) je rastlina z čeľade zelerovité (Apiaceae). Drvené semená sa používajú ako korenina a sú vhodné na prípravu čaju.

 Vzhľad 
Je to mohutná, až 2 m vysoká, dvojročná až trváca zelerovitá rastlina s listami mnohonásobne perovito delenými na nitkové útvary. Žlté, voňavé kvety sú zoskupené do zložených okolíkov a nemajú obaly ani obalčeky. Plody sú visiace dvojnažky. Kvitne v letných mesiacoch.

 Pôvod 
Fenikel pochádza z južnej Európy. V priebehu rokov sa rozšíril aj do severnej, východnej a západnej hemisféry. Dnes nájdeme voľne vyskytujúci sa fenikel hlavne v Ázii, Severnej Amerike a Európe., Medical News Today.

 Obsahové látky 
Plody obsahujú 2-6% silice, 9-12% oleja, cukor, anetol, fenchon, metylchavikol, kyselinu anízovú, pinén, lomonén a iné. Charakteristická feniklová vôňa pochádza z anetolu a fenchonu.
100 g čerstvých listov obsahuje 247,3 mg vitamínu C.

 Liečivé účinky 
Pôsobí priaznivo proti nadúvaniu a kašľu, má dezinfekčný a odhlieňovací účinok. Zvyšuje produkciu mlieka u dojčiacich matiek.
Je výborným kuchynským korením a používa sa pri výrobe likérov a cukrárenských výrobkov.
V medicíne majú široké využitie najmä listy a semená rastliny.

Tráviaca sústava, Fennel For Digestive Disorders.:
 plynatosť,
 bolesti brucha,
 kŕče,
 nesprávne trávenie,
 dyzentéria či červienka,
 detské koliky.

Respiračný systém, Účinky fenikla.:
 uvoľnenie dýchacích ciest,
 uvoľnenie hlienu,
 liečba bronchitídy,
 liečba nádchy.

Ďalšie liečivé účinky fenikla obyčajného, Health Bennefits of Fennel Seeds.:
 redukcia akné,
 podpora zraku,
 pomoc pri cukrovke,
 znižovanie krvného tlaku,
 urýchlenie metabolizmu,
 redukcia symptómov astmy.

 Galéria 

 Iné projekty 

 Referencie 

Kategória:Koreniny
Kategória:Liečivé rastliny
Kategória:Aromatické rastliny
Kategória:Flóra na Slovensku
Kategória:Zelerovité